शहर में कुछ जगह ट्रांसफार्मर इतनी ही ऊंचाई पर लगे हैं कि कोई भी बच्चा इन्हें गलती से छू सकता है। बाजारों और पार्कों जैसे सार्वजनिक स्थलों पर महज दो से तीन फुट की ऊंचाई पर ट्रांसफार्मर और बिजली के उपकरण लगे हैं, जिन्हें ढकने तक की जहमत बिजली निगम नहीं उठा रहा। बिजली निगम का प्रयास महज किसी तरह अस्पताल के मामले में अपना पीछा छुड़वाने का है। अस्पताल में बच्चे के ट्रांसफार्मर से झुलसने की घटना के पांच माह बाद भी बिजली निगम हरकत में नहीं आया है। शहर में अभी भी कई ऐसी जगह हैं जहां पर ट्रांसफॉर्मर खुले में जमीन स्तर पर रखे हुए हैं। जिन्हें बड़े तो क्या बच्चे भी आसानी से छू सकते हैं। निगम द्वारा शहर में ऐसे ट्रांसफार्मरों को कवर करने या इन्हें ऊंचा उठाने के लिए कोई कार्य नहीं किया गया। न ही कोई योजना बनाई गई है। निगम द्वारा न ही ऐसे ट्रांसफार्मरों के चारों तरह जाल नहीं लगाए गए हैं, जिससे कोई इन्हें छू न सके। जिससे किसी भी समय अनहोनी हो सकती है।